রবার্ট উইলিয়াম সার্ভিস
রবার্ট সার্ভিস (জানুয়ারি ১৬, ১৮৭৪ – সেপ্টেম্বর ১১, ১৯৫৮) বিখ্যাত কানাডীয় কবি। তাকে ইউকনের চারণকবি বলে অভিহিত করা হয়ে থাকে। কানাডার উত্তরাঞ্চলের পটভূমিতে লেখা বিভিন্ন সাহিত্যকর্মের জন্য তিনি বিখ্যাত। এর মধ্যে রয়েছে, "The Shooting of Dan McGrew", "The Law of the Yukon", এবং "The Cremation of Sam McGee" শিরোনামের কবিতা। তার লেখার প্রাঞ্জল বর্ণনাশৈলীর কারণে পাঠকেরা অনেক সময় তাকে ক্লনডাইকের স্বর্ণখনির অভিযাত্রী বলে ভেবে বসতো, যদিও বাস্তবে তিনি ছিলেন একজন ব্যাংক কেরানী। ইউকনের পটভূমিতে লেখা কবিতা ছাড়াও সার্ভিস দক্ষিণ আফ্রিকা, আফগানিস্তান, এবং নিউজিল্যান্ডের পটভূমিতে কবিতা লিখেছেন।